cyanic-selkie/wikianc huggingface dataset:
মহাদেবী বর্মা
সমালোচকদের বিশ্লেষণ
"দীপ" (নীহার কাব্যগ্রন্থ থেকে), "মধুর মধুর মেরে দীপক জল" (নীরজা কাব্যগ্রন্থ থেকে) ও "মোম সা তন গল হ্যায়" প্রভৃতি কবিতা শুধুমাত্র মহাদেবীর আত্মকেন্দ্রিকতার কথাই প্রকাশ করে না, বরং এগুলি তাঁর কবিতার সাধারণ ভঙ্গিমার প্রতিনিধিস্বরূপও বটে। সত্যপ্রকাশ মিশ্রের মতে, মহাদেবীর অধিবিদ্যার দর্শন সিনেম্যাটোগ্রাফির সঙ্গে সম্পর্কযুক্ত:
"মহাদেবী শুধুমাত্র জাতীয়তাবাদ ও উদাহরণের গুণে ছায়াবাদ ও মরমিয়াবাদের বস্তুকেন্দ্রিকতা থেকে প্রথম যুগের কবিতাকে পৃথক ও স্বতন্ত্র রূপই দেননি, বরং তিনি দেখিয়েছেন কোন অর্থে তা মানবিক। তাঁর কবিতা অনুভূতির পরিবর্তন ও অভিপ্রকাশের নতুনত্ব বিষয়ক। তিনি কাউকে আবেগ, প্রশংসা ইত্যাদির কারণে অভিযুক্ত করেননি, বরং ছায়াবাদের প্রকৃতি, চরিত্র, রূপ ও স্বাতন্ত্র্যটি বর্ণনা করে গিয়েছেন। (ইংরেজি অনুবাদ)"
মার্কিন ঔপন্যাসিক ডেভিড রুবিন লিখেছেন: "What arrests us in Mahadevi's work is the striking originality of the voice and the technical ingenuity which enabled her to create in her series of mostly quite short lyrics throughout her five volumes a consistently evolving representation of total subjectivity measured against the vastness of cosmic nature with nothing, as it were, intervening—no human social relationships, no human activities beyond those totally metaphorical ones involving weeping, walking the road, playing the Veena, etc."
প্রভাকর শ্রোত্রীয় মনে করেন যে, যাঁরা তাকে যন্ত্রণা ও মনোবেদনার নারী কবি মনে করেন, তাঁরা জানেন না যে যন্ত্রণার কী প্রকার আগুনে জীবনের সত্য প্রকাশিত হয়ে পড়ে। তিনি বলেন: "বাস্তকে মহাদেবীর অভিজ্ঞতা ও সৃজনের কেন্দ্রে রয়েছে আগুন, অশ্রুজল নয়। যা দৃশ্যমান তা চরম সত্য নয়, যা অদৃশ্য তাই মৌলিক ও অনুপ্রেরণাদায়ী পথ। এই অশ্রুজল সহজ সরল মনোবেদনার অশ্রুজল নয়, কিন্তু এর পিছনে রয়েছে অনেক আগুন, ঝঞ্ঝাবিক্ষোভ, মেঘের গর্জন ও গুপ্ত বিদ্রোহ। (বঙ্গানুবাদ)"
মহাদেবী বর্মার কবিতাগুলি ছায়াবাদের শ্রেণিভুক্ত হলেও, সেগুলিকে যুগের থেকে বিচ্ছিন্ন করে দেখলে ভুল হবে। মহাদেবী ছিলেন সচেতন লেখিকা। ১৯৭৩ সালে বাংলায় দুর্ভিক্ষের সময় তিনি একটি কবিতা-সংকলন প্রকাশ করেন এবং বাংলা নিয়ে "বঙ্গ ভূ শান্ত বন্দনা" নামে একটি কবিতাও লেখেন। অনুরূপভাবে চীন যখন ভারত আক্রমণ করে তখন তিনি হিমালয় নামে আরেকটি কবিতা-সংকলন সম্পাদনা করেন।
সম্মাননা ও পুরস্কার
এছাড়া ভারতীয় চলচ্চিত্র পরিচালক মৃণাল সেন মহাদেবী বর্মার চিনি ভাই গল্প অবলম্বনে নীল আকাশের নীচে ছবিটি পরিচালনা করেন। ১৯৯১ সালের ১৪ সেপ্টেম্বর ভারত সরকারের ডাক বিভাগ মহাদেবী বর্মা ও জয়শঙ্কর প্রসাদের সম্মানে ২ টাকা মূল্যের এক জোড়া বিশেষ ডাকটিকিট প্রকাশ করে।
সাহিত্যে অবদান
সাহিত্য জগতে মহাদেবী বর্মার উত্থান এমন এক সময়ে ঘটেছিল যখন খড়ীবোলীর রূপ পুনর্নির্ধারিত হচ্ছিল। তিনি ব্রজ ভাষায় রচিত হিন্দি কবিতার কোমলতার সঙ্গে পরিচিত ছিলেন। তাঁর সংগীত-সংগ্রহের মধ্যে ভারতীয় দর্শনের প্রতি এক আন্তরিকতা ধ্বনিত হয়েছে। এইভাবে তিনি ভাষা, সাহিত্য ও দর্শন তিন ক্ষেত্রেই গুরুত্বপূর্ণ অবদান রাখেন্ম যা সমগ্র একটি প্রজন্মকে অনুপ্রাণিত করে। তিনি এক স্বতন্ত্র ছন্দ ও সারল্য সৃষ্টি করেন গানের গঠনভঙ্গিমা ও ভাষার মধ্যে, সেই সঙ্গে তাঁর প্রতীকের ব্যবহার ছিল স্বাভাবিক এবং তার মাধ্যমে সহজেই তিনি শ্রোতার মনে দাগ কাটতে পারতেন। ছায়াবাদী কবিতার বিকাশে তাঁর অবদান খুবই গুরুত্বপূর্ণ। জয়শঙ্কর প্রসাদ ছায়াবাদী কবিতার স্বাভাবিকীকরণ করেন, সূর্যকান্ত ত্রিপাঠী "নিরালা" মুক্তির ধারণাটি যুক্ত করেন এর সঙ্গে এবং সুমিত্রানন্দন পন্ত এর মধ্যে সূক্ষ্মতা আনেন; কিন্তু মহাদেবী বর্মা ছায়াবাদী কবিতাকে জীবন দান করেছিলেন। মহাদেবীর কবিতার সবচেয়ে গুরুত্বপূর্ণ বৈশিষ্ট্যটি হল আবেগপ্রবণতা ও অনুভূতির গভীরতা। এই বৈশিষ্ট্যগুলিই তাঁকে করে তোলে অন্যতম শ্রেষ্ঠ ছায়াবাদী কবি। হিন্দিতে প্রদত্ত তাঁর বক্তৃতাগুলির জন্যও তাঁকে শ্রদ্ধাসহকারে স্মরণ করা হয়। তাঁর বক্তৃতাগুলি ছিলে সাধারণ মানুষের প্রতি সমবেদনায় পূর্ণ এবং সত্যে প্রতিষ্ঠিত। ১৯৮৩ সালে দিল্লিতে বিশ্ব হিন্দি সম্মেলনের সমাপ্তি অনুষ্ঠানে তিনি ছিলেন প্রধান অতিথি।
মৌলিক রচনা ছাড়াও মহাদেবী বর্মা ছিলেন এক সৃজনশীল অনুবাদক। সপ্তপর্ণা (১৯৮০) নামক অনুবাদ গ্রন্থটি তাঁর অনুবাদ-কর্মের পরিচায়ক। নিজের সাংস্কৃতিক সচেতনার মাধ্যমে তিনি হিন্দি কবিতার ৩৯টি নির্বাচিত গুরুত্বপূর্ণ অংশ উপস্থাপনা করেন, যার মাধ্যমে তিনি বেদ, রামায়ণ, থেরগাথা, অশ্বঘোষ, কালিদাস, ভবভূতি ও জয়দেবের রচনা পরিচয় প্রতিষ্ঠা করেন। ৬১ পৃষ্ঠার আপনা বাত গ্রন্থের গোড়ায় তিনি ভারতীয় প্রজ্ঞা ও সাহিত্যের বহুমূল্য ঐতিহ্যের কথা উল্লেখ করেন এবং বলেন যে তা শুধুমাত্র মেয়েদের লেখার ক্ষেত্রেই নয়, সমগ্র হিন্দি সাহিত্যকেই সমৃদ্ধ করেছে।
মোহনলাল (অভিনেতা)
মোহনলাল বিশ্বনাথন (২১শে মে ১৯৬০) হলেন একজন ভারতীয় অভিনেতা ও প্রযোজক। তিনি মূলত মালয়ালম চলচ্চিত্র শিল্পে কাজ করে থাকেন। চার দশকের বেশি সময় ধরে তার কর্মজীবনে তিনি তিন শতাধিক চলচ্চিত্রে অভিনয় করেছেন। মালায়ালাম চলচ্চিত্রের পাশাপাশি তিনি ভারতের আরও অন্যান্য অঞ্চলের চলচ্চিত্রেও কাজ করেছেন।
মোহনলাল পাঁচটি জাতীয় চলচ্চিত্র পুরস্কার অর্জন করেছেন, যার মধ্যে দুটি শ্রেষ্ঠ অভিনেতা বিভাগে, একটি বিশেষ জুরি মেনশন, অভিনয়ের জন্য একটি বিশেষ জুরি পুরস্কার, ও প্রযোজক হিসেবে একটি শ্রেষ্ঠ চলচ্চিত্র পুরস্কার। এছাড়া তিনি নয়টি কেরালা রাজ্য চলচ্চিত্র পুরস্কার ও দশটি ফিল্মফেয়ার পুরস্কার দক্ষিণসহ অসংখ্য পুরস্কার ও সম্মাননা অর্জন করেছেন। ভারতীয় চলচ্চিত্র শিল্পে তার অবদানের জন্য ২০০১ সালে ভারত সরকার তাকে ভারতের চতুর্থ সর্বোচ্চ বেসামরিক সম্মাননা পদ্মশ্রী পুরস্কারে ভূষিত করে। ২০০৯ সালে তিনি প্রথম এবং একমাত্র অভিনয়শিল্পী হিসেবে ভারতের সীমান্ত সেনাবাহিনীর সম্মানসূচক লেফটেন্যান্ট কর্নেল পদ লাভ করেন। তিনি ২০১০ সালে শ্রী শঙ্করাচার্য বিশ্ববিদ্যালয় ও ২০১৮ সালে কালিকুট বিশ্ববিদ্যালয় থেকে সম্মানসূচক ডক্টরেট লাভ করেন।
প্রারম্ভিক জীবন
মোহনলাল বিশ্বনাথন ১৯৬০ সালের ২১শে মে কেরালা রাজ্যের পাটানামতিত্তা জেলার এলানথুর গ্রামে জন্মগ্রহণ করেন। তার পিতা বিশ্বনাথন নয়ার সাবেক কূসলী এবং কেরালা সরকারের আইন সচিব এবং মাতা সন্তকুমারী। তিনি তার পিতামাতার দুই সন্তানের মধ্যে কনিষ্ঠ। তার বড় ভাই প্যায়ারেলাল (২০০০ সালে সামরিক অভিযানে মারা যান)। মোহনলাল তার পৈতৃক নিবাস তিরুবনন্তপুরমে মুদাবনমুগলে বেড়ে ওঠেন। তিনি তিরুবনন্তপুরমের গভর্মেন্ট মডেল বয়েজ হাইয়ার সেকেন্ডারি স্কুলে পড়াশোনা করেন এবং পরে মহত্মা গান্ধী কলেজ থেকে বি.কম ডিগ্রি অর্জন করেন।
ব্যক্তিগত জীবন
মোহনলাল ১৯৮৮ সালের ২৮শে এপ্রিল তামিল চলচ্চিত্র প্রযোজক কে. বালাজির কন্যা সুচিত্রার সাথে বিবাহ বন্ধনে আবদ্ধ হন। এই দম্পতির দুই সন্তান রয়েছে, তারা হলেন প্রণব ও বিস্ময়া মোহনলাল। প্রণব কয়েকটি চলচ্চিত্রে অভিনয় করেছেন, তার অভিষেক ঘটে মোহনলালের অন্নমন (২০০১) চলচ্চিত্রে। তিনি চেন্নাইয়ে বসবাস করেন, এবং প্রায়ই তার নিজ শহর তিরুবনন্তপুরম ও কোচিতে যাওয়া আসা করেন। কোচির তেবরায় তার একটি বাড়ি রয়েছে। উটি ও মহাবালিপুরমেও তার বাড়ি রয়েছে, ও আরবীয় র‍্যাঞ্চে একটি ভিলা, এবং দুবাইয়ের বুর্জ খলিফায় একটি ফ্ল্যাট রয়েছে। মোহনলাল ভাগ্য ও আধ্যাত্মিকতায় বিশ্বাস করেন। তিনি নিজেকে ধার্মিক ও আধ্যাত্মিক মননসম্পন্ন ব্যক্তি বলে উল্লেখ করেন।
২০১৬-এর ইম্ফল ভূমিকম্প
২০১৬ ইম্ফল ভূমিকম্প ৪ জানুয়ারি ভারতের উত্তর পূর্বাঞ্চলীয় রাজ্য মণিপুরে আঘাত হানে, যার মাত্রা ছিল ৬.৭ এবং সর্বোচ্চ মার্কালি তীব্রতা ৭ (খুব শক্তিশালী)। এর ফলে কমপক্ষে ১১জন মারা যায়, ২০০জন আহত হয় এবং বহু সংখ্যক ভবন ক্ষতিগ্রস্ত হয়। বাংলাদেশ থেকেও এই ভূমিকম্প তীব্রভাবে অনুভব করা গিয়েছিল। এটা ভারতের উত্তরাঞ্চল এবং উত্তর-পূর্বাঞ্চল থেকেও তীব্রভাবে অনুভূত হয়। এই ভূমিকম্প, যা ৪ জানুয়ারি স্থানীয় সময় ভোর ৪:৩৫-এ (২৩:০৫ ইউটিসি, ৩ জানুয়ারি) সংগঠিত হয়, এটার কেন্দ্র ছিল একটি বিচ্ছিন্ন এলাকা। ইম্ফল অঞ্চলে ২,৫০,০০০ এর চেয়েও বেশি লোক বাস করে। এটা ১৮৮০ এবং ১৯৩৯ সালের পর সবথেকে ধ্বংসাত্মক ভূমিকম্প ছিল।
রবি শর্মা
রবি শর্মা (Ravi Sarma; ৰবি শৰ্মা) (জন্ম: ১৯ সেপ্টেম্বর ১৯৭২) একজন ভারতীয় অভিনেতা যিনি অসমীয়া চলচ্চিত্রে তাঁর কাজের জন্য পরিচিত। তিনি হিয়া দিয়া নিয়া, নায়ক, ইমান মরম কিয় লাগে, বারুদ, আমি অসমীয়া, শ্রী রঘুপতি সহ অসংখ্য ছবিতে অভিনয় করেছেন। এবং আরো উপরন্তু, তিনি অসমীয়া ভ্রাম্যমাণ থিয়েটারে নিয়মীত ভাবে অভিনয় করেছেন।
ব্যক্তিগত জীবন
রবি শর্মা আসামের গুয়াহাটিতে জন্মগ্রহণ করেন এবং তার পূর্বপুরুষের শিকড় নলবাড়িতে পাওয়া যায়। তিনি ডিএভি স্কুল, উলুবাড়ি, ফ্যাকাল্টি হাই স্কুল, কটন কলেজ ফর হায়ার সেকেন্ডারি এবং আর্য বিদ্যাপীঠ কলেজ থেকে শিক্ষা গ্রহণ করেন, যেখানে তিনি স্নাতক সম্পন্ন করেন। তার মা বন্দনা শর্মাও একজন অভিনেত্রী। রবি শর্মা থিয়েটার শিল্পী মৈত্রেয়ী প্রিয়দর্শিনীকে বিয়ে করেছেন।
কর্মজীবন
২০০০ সালে বিখ্যাত মুনিন বড়ুয়া পরিচালিত "হিয়া দিয়া নিয়া" চলচ্চিত্রের মাধ্যমে রবি শর্মা অসমীয়া সিনেমায় আত্মপ্রকাশ করেন, যা বক্স অফিসে সুপারহিট হিসেবে আবির্ভূত হয়। চলচ্চিত্রে তার কাজ ছাড়াও, শর্মা আসাম জুড়ে অসংখ্য মোবাইল থিয়েটারে অভিনয় করেছেন। বর্তমানে, তিনি হেঙ্গুল থিয়েটারের সাথে যুক্ত।
রাজনৈতিক জীবন
২ আগস্ট ২০১৯-এ, রবি সরমা ভারতীয় জনতা পার্টিতে (বিজেপি) যোগ দেন। যাইহোক, ৯ ডিসেম্বর ২০১৯-এ লোকসভায় নাগরিকত্ব (সংশোধনী) বিল, ২০১৯ পেশ করার পরপরই কেন্দ্রের পদক্ষেপের প্রতিবাদে তিনি দল থেকে পদত্যাগ করেছিলেন।
নিকা জেলা
উপত্যকাটির অর্থনীতির অবস্থা মোটামুটি স্বাভাবিক বলা চলে এবং এখানকার জীবিকা নির্বাহ কাঠ কেটে এবং চাষাবাদের উপর নির্ভর করে থাকে। এই এলাকাটিতে মূলত পশতুন সম্প্রদান এবং বিভিন্ন উপজাতীদের বসবাস রয়েছে, তবে চারটি প্রধান উপজাতির মধ্যে রয়েছে: তুরিখেল, জনতখেল, মারজাক, বাজাকখিল, স্পাইখেল এবং সাদাক উপজাতি।
মানত
মানত বলতে বুঝায় কোন কিছুর জন্য স্বেচ্ছায় প্রতিজ্ঞা করা। এটি মূলত ধর্মীয় বিষয়ের সাথে সংশ্লিষ্ট এবং এক্ষেত্রে স্রষ্টার নিকট প্রতিজ্ঞা করা হয়।
অর্থ
কোনো বিশেষ উদ্দেশ্য পূরণের জন্য যখন কোনো কিছু করার প্রতিজ্ঞা করা হয় তখন সেটিকে মানত বলে।
ইসলাম ধর্ম
ইসলামের দৃষ্টিতে মানত করার বিষয়ে কোন নিষেধাজ্ঞা নেই; তবে এই বিষয়ে উৎসাহও প্রদান করা হয় না।
অংশচ্যুতি
থাম্ব অংশচ্যুতি বলতে বুঝানো হয়, স্বাভাবিক অবস্থান থেকে কোনো দেহাঙ্গের আংশিক বিচ্যুতি। অস্থিসন্ধির ক্ষেত্রে শব্দটি বহুল ব্যবহৃত। দেহের অন্যান্য অঙ্গেরও অংশচ্যুতি ঘটতে পারে। যেমনঃ চোখের লেন্স।
সীমিত ধারাবাহিক বা টেলিভিশন চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কার
সীমিত ধারাবাহিক বা টেলিভিশন চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কার হচ্ছে হলিউড ফরেন প্রেস অ্যাসোসিয়েশন কর্তৃক প্রদানকৃত একটি বার্ষিক টেলিভিশন পুরস্কার। সীমিত ধারাবাহিক বা টেলিভিশন চলচ্চিত্রে সেরা অভিনেতাকে সম্মাননা প্রদানের জন্য এই পুরস্কার প্রদান করা হয়। ১৯৮২ সালের ৩০শে জানুয়ারি ৩৯তম গোল্ডেন গ্লোব পুরস্কার আসরে প্রথম এই পুরস্কার প্রদান করা হয় এবং বিল টেলিভিশন চলচ্চিত্রে অভিনয়ের জন্য পুরস্কার গ্রহীতা মিকি রুনি এই বিভাগে প্রথম পুরস্কার বিজয়ী। এই বিভাগ সৃষ্টির পূর্বে মিনি ধারাবাহিক বা টেলিভিশন চলচ্চিত্রের জন্য মূলত নাট্যধর্মী টিভি ধারাবাহিকে শ্রেষ্ঠ অভিনেতা বিভাগে গোল্ডেন গ্লোব পুরস্কার বিভাগের সাথে প্রদান করা হত।
এই পুরস্কার প্রদান শুরুর পর থেকে এখন পর্যন্ত ৩৪ জন অভিনেতাকে এই পুরস্কার প্রদান করা হয়েছে। রবার্ট ডুভল, জেমস গার্নার ও আল পাচিনো সর্বাধিক দুইবার করে এই পুরস্কার অর্জন করেছেন। জেমস উডস সর্বাধিক সাতবার এই পুরস্কারের মনোনয়ন লাভ করেন। বর্তমান বিজয়ী রাসেল ক্রো দ্য লাউডেস্ট ভয়েস ধারাবাহিকে রজার এইলস চরিত্রে অভিনয়ের জন্য এই পুরস্কার অর্জন করেন।
কাজী জাকির হাসান
কাজী জাকির হাসান বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা ও মুক্তিযুদ্ধে বিশেষ অবদানের জন্য ২০১৮ সালে তিনি স্বাধীনতা পদক পান,২০১০ সালে শিশু-কিশোর পত্রিকা বীরপ্রসূ কর্তৃক আজীবন সম্মাননা পান।
জন্ম ও শিক্ষাজীবন
কাজী জাকির হোসেনের জন্ম কুড়িগ্রাম জেলার সদর উপজেলার ভোগডাঙ্গা গ্রামে। দশ ভাইবোনের মধ্যে তিনি তৃতীয়। তার পুরো নাম কাজী জাকির হাসান চন্দন। তার বাবা কাজী মকবুল হোসেন ছিলেন আর্টিস্ট। তিনি অল ইন্ডিয়া রেডিও কোলকাতার স্টাফ আর্টিস্ট ছিলেন। তার মায়ের নাম জুলেখা বেগম। জাকির হোসেনের লেখাপড়ায় হাতেখড়ি খাটামারি প্রাইমারি স্কুলে। তিনি এসএসসি পাশ করেন কুড়িগ্রাম রিভারভিউ হাই স্কুল থেকে। পরে চলে যান বাবার কাছে, ঢাকার বাসাবোতে। ইন্টারমিডিয়েটে ভর্তি হন আবুজর গিফারি কলেজে। ১৯৭১ তিনি ছিলেন ওই কলেজের ফার্স্ট ইয়ারের ছাত্র।
মুক্তিযুদ্ধে ভূমিকা
জাকির হাসান যুদ্ধ করেন ৬ নং সেক্টরের লালমনিরহাট সাব সেক্টরে। ৪৫ জন মুক্তিযোদ্ধার একটি কোম্পানির দায়িত্বে ছিলেন তিনি। তাদের ক্যাম্প ছিল ভারতের গিতালদহ পুরনো রেল স্টেশনে। সীমান্ত পার হয়ে তারা অপারেশন করেন লালমনিরহাটের মোগলহাট, কাকিনা, গোরপমণ্ডল, আদিতমারী, স্বর্ণামতি ব্রিজ, রতনাই ব্রিজ, বড় বাড়ি প্রভৃতি এলাকায়। সেক্টর কমান্ডার এম কে বাসারের অধীনে তাদের কমান্ড করতেন ভারতীয় ক্যাপ্টেন উইলিয়াম। ১৯৭১ সালের ১ জুলাই মুক্তিযোদ্ধা বশির ও শামসুল কিবরিয়াকে নিয়ে আগে রেকি করতে বেরিয়ে পড়েন। আলাদাভাবে ক্যাপ্টেন উইলিয়ামও বিএসএফের কয়েক সদস্য নিয়েও রেকি করেন। রেকি সঠিক হওয়ার পর অপারেশনের জন্যে সঙ্গে দিলেন ১৭-১৮জনকে। এ দলের কমান্ডে ছিলেন কাজী জাকির হোসেন। ক্যাম্প থেকে দড়িবাস নামক একটি জায়গা পেরিয়ে শাখা নদী জারি ধরলা পার হয়ে যেতে হয় গোরপমণ্ডল এলাকায়। জারি ধরলার কাচারটা ছিল বেশ উঁচুতে। সেখানে ছিল বিরাট এক পাকুর গাছ। রেকির সময় মুক্তিযোদ্ধারা দেখেছিলেন ৮ থেকে ১০ জন পাকিস্তানি সেনা ওই গাছের নিচে বিশ্রাম নিচ্ছে। আমাদের পরনে ছিল সাধারণ পোশাক। কিন্তু সে সময়ে পাকিস্তানি সেনারাও যে মুক্তিযোদ্ধাদের সে রেকি কার্যক্রম দেখেছিলেন মুক্তিযোদ্ধারা সেটি বুঝতে পারেননি। ১৯৭১ সালের ২ জুলাই ভেলায় করে নদী পার হয়ে এগুতে থাকেন মুক্তিযোদ্ধারা। রাত তখন ৩টা। গুড়ি গুড়ি বৃষ্টি হচ্ছে। মুক্তিযোদ্ধারা পজিশন নিয়ে তৈরি ছিলেন। ভোরে দূর থেকে দেখা গেল পাকিস্তানি সেনাদের টুপি আর রাইফেল। পাকিস্তানি সেনারা এই দিক দিয়েই গ্রামের দিকে ঢুকবে, তাই মুক্তিযোদ্ধারা অ্যামবুশ করে বসে ছিলেন। কিন্তু আসলে মুক্তিযোদ্ধারা নিজেরাই ছিলাম ওদের অ্যামবুশের ভেতরে। মুক্তিযোদ্ধাদের আসার সমস্ত পথে মাইন পুঁতে রেখেছিল ওরা। ওরা রেঞ্জের মধ্যে আসতেই ‘চার্জ’ বলে একটি গ্রেনেড চার্জ করেন জাকির হোসেন। অন্যরাও তিন দিক থেকে চার্জ করলেন। ওদের দশজনই মারা গেলেন। খুশিতে বিজয় মনে করে যেই বের হলেন এমনি মাইন বিস্ফোরন হলো। ছিটকে পড়ে গেলেন জাকির হোসেন। ডান পা থেকে রক্ত বের হয়ে ভেসে যাচ্ছিল। হাঁঁটুর নিচ থেকে পা উড়ে যায় তার। মুক্তিযোদ্ধা আনিসুল, আকরাম, নীলফামারীর শহিদুলসহ সহযোদ্ধারা গামছা দিয়ে আমার পাটা বেঁধে দেয়। ভেলায় করে প্রথম নিয়ে আসে ক্যাম্পে। পরে চিকিৎসার জন্য আমাকে পাঠিয়ে দেওয়া হয় কুচবিহার জি এন হাসপাতালে। ওখানেই ডান পা হাঁটুর নিচ থেকে কেটে ফেলা হয়। অতঃপর ব্যারাকপুরসহ বিভিন্ন হাসপাতাল হয়ে কিরকি মেডিকেল হাসপাতাল থেকে কৃত্রিম পা লাগিয়ে দেওয়া হয়। পা ছাড়াও আমার সারা শরীরে ছিল বারুদের ক্ষত। স্বাধীনতার পরে মুক্তিযোদ্ধা জাকির হাসান স্ক্রিপ্ট রাইটার হিসেবে যোগ দেন বাংলাদেশ বেতারে। ১৯৭২ সালে বেতারে তার প্রথম নাটক ‘খেয়াঘাটের মাঝি’ প্রচারিত হয়। ঢাকা বেতার নাট্যচর্চার ইতিকথা, বেতার নাটকের নিজস্ব আর্টিস্টদের জীবনী, সারাদেশের বেতার নাট্যশিল্পীদের জীবনী প্রভৃতিসহ তার ১৫টির মধ্যে ৫টি গবেষণা গ্রন্থ রয়েছে। সর্বশেষ তিনি বাংলাদেশ বেতারের মূখ্য পাণ্ডুলিপিকার হিসেবে কর্মরত ছিলেন।
অরণ্য
ধ্বংস হওয়ার কারণ
লক্ষ লক্ষ বছর আগে পৃথিবীর প্রায় ষাট শতাংশই অরণ্যাবৃত ছিল। আমূল জলবায়ুর পরিবর্তন, হিমশৈলের চলন এবং মানুষের কার্যকলাপের জন্য বিপুল অরণ্যভূমি নষ্ট হয়েছে। বর্তমানে মানুষের নির্দয়ভাবে গাছ কাটার জন্য বনাঞ্চল ধ্বংসের পথে৷ এছাড়াও ঘর-বাড়ি এবং অবকাঠামো নির্মানে কাঠের দরকারে গাছ কাটে।
অরণ্য বাস্তুসংস্থান
গাছ বেড়ে উঠতে পারে এমন সব এলাকায় বন পাওয়া যায়। গাছের বেড়ে ওঠা সম্ভব এমন উচ্চতা পর্যন্ত (ট্রি লাইন) গাছ জন্মায়। তবে এর ব্যতিক্রমও আছে কয়েকটি ক্ষেত্রে। যেমন যেখানে প্রাকৃতিক কোনো কারণে বার বার আগুন লাগার ঘটনা ঘটেছে বা অন্যান্য ঝঞ্ঝা খুব বেশি অথবা মানুষেরই কোনো কাজের ফলে পরিবেশে ব্যাপক পরিবর্তন এসেছে, এমন এলাকায় বনাঞ্চল দেখা যায় না।
নিরক্ষীয় অঞ্চলের ১০° উত্তর এবং দক্ষিণ অক্ষাংশ এলাকার অধিকাংশ হচ্ছে ক্রান্তীয় বৃষ্টিঅরণ্য প্রভাবিত এলাকা। আবার ৫৩°উত্তর এবং ৬৭°উত্তর দ্রাঘিমাংশের মধ্যে রয়েছে উত্তরের বন।
বহু প্রাণী এবং বিভিন্ন প্রজাতির গাছের বাসস্থান হলো বন। অন্যান্য উদ্ভিদজগতের তুলনায় এই এলাকার ইউনিট প্রতি জৈববস্তু বা বায়োমাস অনেক বেশি থাকে। মাটির নিচে শিকড় পদ্ধতিতে এবং গাছের আংশিকভাবে পচে যাওয়া বর্জ্য বস্তু থেকেই বেশিরভাগ সময়ে এই জৈববস্তু তৈরি হয়। বনের মধ্যে কাঠের যে যৌগ আছে তার মধ্যে লিগণিন থাকে। সেলুলোজ বা কার্বোহাইড্রেটের মতো জৈবপদার্থের তুলনায় এতে পচন ধরে অপেক্ষাকৃত ধীরে। বনের সঙ্গে বনভূমির পার্থক্য করা হয় তার গাছগাছালির চাঁদোয়া কতোটা দূর পর্যন্ত বিস্তৃত হয়েছে তার উপর ভিত্তি করে। বনে অনেক সময় বিভিন্ন গাছের শাখা এবং তার পত্রসমষ্টি মিশে যায় একে অপরের সঙ্গে। যদিও বন হিসেবে যেটা উল্লেখ করা হচ্ছে তার এলাকার মাপে ফারাক থাকতে পারে। বনভূমিতে আবার বড় বড় গাছ থাকা এলাকায় একটানা অনেকটা খোলা চাঁদোয়া পাওয়া যায়, একেকটি গাছের মধ্যে জায়গাও অনেক ছড়িয়ে থাকে। যার ফলে তার মধ্যে দিয়ে মাটিতে অনেক বেশি সূর্যের আলো এসে পৌঁছতে পারে।
শ্রেণীভুক্তিকরণ
বিভিন্নভাবে এবং বিশেষত্বের বিভিন্ন মাপকাঠিতে বনগুলিকে শ্রেণীভুক্ত করা হয়। তারই একটার পরিভাষা হলো ‘বায়মে, প্রজাতির অধিকাংশের পাতার দীর্ঘজীবনের সঙ্গে কীভাবে গাছপালা টিকে থাকে তাকেই প্রকাশ করা হয় এই পরিভাষা দিয়ে (এই প্রজাতিগুলি চিরহরিৎ পর্ণমোচী তা বোঝা যায়)। আরেকটা স্বাতন্ত্রও আছে, যেখানে বনগুলি বড় পাতার গাছ, সরলবর্গীয় (সূঁচালো পাতা) গাছ অথবা মিশ্র ধরনের গাছ দিয়ে সাজানো।
গোটা বিশ্বে বহু সংখ্যক বন প্রকারভেদ ব্যবস্থার প্রস্তাব করা হয়েছে, কিন্তু কোনোটাই সর্বজনীন স্বীকৃত নয়। অন্যান্য জটিল ব্যবস্থার থেকে UNEP-WCMC-এর বন প্রকারভেদ ব্যবস্থা একটা সরলীকৃত ব্যবস্থা (যথা,UNESCO -র জঙ্গল ও বনভূমি উপবিভাগ)। বিশ্বজুড়ে এই ব্যবস্থাটি বনগুলিকে ২৬টি মূল শ্রেণীতে ভাগ করেছে, যাতে জলবায়ু এলাকার পাশাপাশি প্রধান গাছপালার চরিত্র তুলে ধরা হয়েছে। <!-- এই ২৬টি মূল শ্রেণীকে আবার ৬টি বড় শ্রেণীতে নতুন করে ভাগ করা যায়: শীতপ্রধান সূঁচালো পাতা, শীতপ্রধান বড় পাতা এবং মিশ্র, গ্রীষ্মমন্ডলীয় শুষ্ক, ঘন নয় এমন গাছ এবং বনসৃজন। প্রত্যেকটি শ্রেণীর বর্ণনা নিচে দেওয়া হলো।
ভ্লাদিমির ভয়েভদস্কি
ভ্লাদিমির ভয়েভদস্কি (Влади́мир Алекса́ндрович Воево́дский, ৪ জুন, ১৯৬৬ - ৩০ সেপ্টেম্বর, ২০১৭ ) একজন রুশ গণিতবিদ। তিনি ২০০২ সালে ফিল্ডস পদক লাভ করেন।
জীবনী
ভয়েভদস্কি হার্ভার্ড বিশ্ববিদ্যালয় থেকে ১৯৯২ সালে গণিতে পিএইচডি ডিগ্রি লাভ করেন।
মান্দালয় জেলা
মান্দালয় জেলা (မန္တလေး ခရိုင်) মধ্য মিয়ানমারের মান্দালয় বিভাগের একটি জেলা। যদিও জেলা দুটি মান্দালয় এবং অমরপুরে নিয়ে গঠিত হয়েছিল, তারপরও অপরিকল্পিত নগরায়নের ফলে আজ মান্দালয় শহর সীমানা নিজ ছেড়ে অমরপুর এবং পাথেইঙ্গীকেও নিজের অন্তর্ভুক্ত করে নিয়েছে। বর্তমানে মান্দালয় জেলা ও মান্দালয় শহর এক হয়ে গেছে।
জনপদ
মান্দালয় জেলা নিম্নলিখিত জনপদ নিয়ে গঠিত।
আগ্রা ক্যান্টনমেন্ট রেলওয়ে স্টেশন
আগ্রা ক্যান্টনমেন্ট হল ভারতের আগ্রা শহরের প্রধান রেলওয়ে স্টেশন। এটি শহরের দক্ষিণ-পশ্চিম দিকে সদর বাজারের কাছে অবস্থিত। এটি প্রধান দিল্লি-চেন্নাই ও দিল্লি-মুম্বাই রেলপথের উপর অবস্থিত।
ইতিহাস
১৮৭৪ সালে রাজপুতানা স্টেট রেলওয়ের প্রশস্ত দিল্লি-বান্দিকুই এবং বান্দিকুই-আগ্রা মিটার-গেজ রেলপথ চালু হয়। ২০০৫ সালে  আগ্রা-জয়পুর রেলপথটি  বিশিষ্ট ব্রডগেজে রূপান্তর করা হয়।
১৯০৪ সালে আগ্রা-দিল্লি কর্ড ব্রড-গেজ রেলপথ চালু করা হয়।
বিদ্যুতায়ন
ফরিদাবাদ-মথুরা-আগ্রা বিভাগটি ১৯৮২-৮৫ সালে, টুন্দলা-যমুনা সেতু বিভাগটি ১৯৮৮-৮৯ সালে এবং যমুনা সেতু-আগ্রা বিভাগটি ১৯৯০-৯১ সালে বিদ্যুতায়িত হয়েছিল।
বাংলাদেশের পৌরসভার তালিকা
পৌরসভা বাংলাদেশের শহরাঞ্চলীয় স্বায়ত্তশাসন ব্যবস্থার একটি একক। বাংলাদেশে ঢাকা উত্তর ও ঢাকা দক্ষিণ, চট্টগ্রাম, রাজশাহী, খুলনা, সিলেট, বরিশাল, কুমিল্লা, নারায়ণগঞ্জ, রংপুর, গাজীপুর এবং ময়মনসিংহ মহানগরগুলোর ১২টি সিটি কর্পোরেশন ছাড়া ৩৩০টি পৌরসভা আছে। বৃৃৃহত্তম পৌরসভা হলো বগুড়া। দ্বিতীয় বৃহত্তম পৌরসভা কুষ্টিয়া এবং সবচেয়ে পুরনো পৌরসভা হলো যশোর পৌরসভা। বিশ্বনাথ পৌরসভা বাংলাদেশের সর্বশেষ স্বীকৃতপ্রাপ্ত ৩৩০তম পৌরসভা।
শ্রেণীবিভাগ
বাংলাদেশের স্থানীয় সরকার (পৌরসভা) আইন, ২০০৯ অনুসারে পৌরসভাসমূহকে ৩ শ্রেণীতে ভাগ করা হয়। এগুলো হল –
ঢাকা বিভাগের পৌরসভাসমূহ
ঢাকা বিভাগে মোট ৬৩টি পৌরসভা রয়েছে।
চট্টগ্রাম বিভাগের পৌরসভাসমূহ
চট্টগ্রাম বিভাগে মোট ৬৪টি পৌরসভা রয়েছে।
রাজশাহী বিভাগের পৌরসভাসমূহ
রাজশাহী বিভাগে মোট ৬২টি পৌরসভা রয়েছে।
বরিশাল বিভাগের পৌরসভাসমূহ
বরিশাল বিভাগে মোট ২৬টি পৌরসভা রয়েছে।
সিলেট বিভাগের পৌরসভাসমূহ
সিলেট বিভাগে মোট ২০টি পৌরসভা রয়েছে।
রংপুর বিভাগের পৌরসভাসমূহ
রংপুর বিভাগে মোট ৩১টি পৌরসভা রয়েছে।
স্যাজিটাল সুচার
স্যাজিটাল সুচার (ইংরেজিতেঃ Sagittal suture) করোটির দুটি প্যারাইটাল অস্থির মধ্যে বিদ্যমান একটি ঘন, তন্তুময় যোজক টিস্যু সন্ধি। শব্দটি লাতিন শব্দ sagitta থেকে এসেছে, যার অর্থ তীর । এই শব্দটির উৎপত্তি সম্বন্ধে ধারণা পাওয়া যায়, স্যাজিটাল সুচার কীভাবে করোটিকার পিছন দিকে ল্যাম্বডোয়েড সুচার দ্বারা একটি তীরের মতন খাঁজকাটা হয়, তা দেখে।  স্যাজিটাল সুচারআন্তঃপ্যারাইটাল সুচার, লাতিন Sutura interparietalis নামেও পরিচিত।
বাংলাদেশের পৌরসভার তালিকা
ময়মনসিংহ বিভাগের পৌরসভাসমূহ
ময়মনসিংহ বিভাগে মোট ২৭টি পৌরসভা রয়েছে।
মিউনিখ লুডভিগ ম্যাক্সিমিলিয়ান বিশ্ববিদ্যালয়
মিউনিখ লুডভিগ ম্যাক্সিমিলিয়ান বিশ্ববিদ্যালয় (সংক্ষেপে এলএমইউ বা মিউনিখ বিশ্ববিদ্যালয় নামেও পরিচিত, Ludwig-Maximilians-Universität München) জার্মানির মিউনিখে অবস্থিত একটি সরকারি গবেষণাধর্মী বিশ্ববিদ্যালয়।
মিউনিখ বিশ্ববিদ্যালয় জার্মানির ষষ্ঠ-প্রাচীনতম বিশ্ববিদ্যালয় যা এখনো শিক্ষাদান করে আসছে। ১৪৭২ সালে বাভারিয়া-ল্যান্ডশাটের ডিউক নবম লুডভিগ, ইঙ্গলসস্ট্যাডে বিশ্ববিদ্যালয়টি প্রতিষ্ঠা করেন। পরবর্তীতে ফরাসিদের ইঙ্গলসস্ট্যাড দখল করার হুমকির কারণে ১৮০০ সালে বাভারিয়ার রাজা প্রথম ম্যাক্সিমিলিয়ান ল্যান্ডশাটে বিশ্ববিদ্যালয়টিকে স্থানান্তর করেন, ১৮২৬ সালে বাভারিয়ার রাজা প্রথম লুডভিগ কর্তৃক মিউনিখের বর্তমান অবস্থানে স্থানান্তরিত হওয়ার পূর্বে। ১৮০২ সালে, বাভারিয়ার ম্যাক্সিমিলিয়ানের সম্মানে বাভারিয়ার রাজা প্রথম লুডভিগ আনুষ্ঠানিকভাবে বিশ্ববিদ্যালয়টি লুডভিগ ম্যাক্সিমিলিয়ান বিশ্ববিদ্যালয় (Ludwig-Maximilians-Universität) নামে নামকরণ করেন।
বিশেষ করে উনিশ শতকের পর থেকে মিউনিখ বিশ্ববিদ্যালয় জার্মানির পাশাপাশি ইউরোপ মহাদেশের অন্যতম মর্যাদাপূর্ণ বিশ্ববিদ্যালয় হিসেবে বিবেচিত হয়ে আসছে। এ বিশ্ববিদ্যালয়ের রয়েছে ৪২ জন নোবেল বিজয়ী (২০১৭ সাল পর্যন্ত)। নোবেল বিজয়ীদের সংখ্যা অনুযায়ী বিশ্বে এই বিশ্ববিদ্যালয়ের অবস্থান ষোলতম। এদের মধ্যে ভিলহেল্ম কনরাড র‌ন্টগেন, মাক্স প্লাংক, ভের্নার কার্ল হাইজেনবের্গ, অটো হান এবং থমাস মান অন্যতম। এছাড়াও পোপ ষোড়শ বেনেডিক্ট বিশ্ববিদ্যালয়ের ছাত্র এবং অধ্যাপক ছিলেন। সম্প্রতি জার্মান বিশ্ববিদ্যালয় উৎকর্ষ উদ্যোগ কর্তৃক বিশ্ববিদ্যালয়টি "অভিজাত বিশ্ববিদ্যালয়" উপাধি লাভ করেছে।
শিক্ষার্থীর সংখ্যা অনুসারে এলএমইউ বর্তমানে জার্মানির দ্বিতীয় বৃহত্তম বিশ্ববিদ্যালয়। ২০১৫/২০১৬ সালের শীতকালীন সেমিস্টারে, বিশ্ববিদ্যালয়ের মোট ম্যাট্রিকুলেডেট ছাত্র ছিল ৫১,০২৫ জন। এর মধ্যে ৮৬৭১ জন সম্পূর্ণ নতুন এবং আন্তর্জাতিক শিক্ষার্থীদের সংখ্যা ছিল ৭,৮১২ জন যা মোট শিক্ষার্থীর প্রায় ১৫%। বিশ্ববিদ্যালয়ের কার্যাবলি পরিচালনার জন্য ২০১৫ সালে বিশ্ববিদ্যালয়টির বাজেট ছিল €৬৬০.০ মিলিয়ন (বিশ্ববিদ্যালয়ের হাসপাতালের বাজেট ব্যতীত)। হাসপাতালের বাজেটসহ ছিল €১.৭ বিলিয়ন।
অনুষদ
thumb|এলএমইউ-এর ইনস্টিটিউট অব সিস্টেম্যাটিক বোটানি [[Botanischer Garten München-Nymphenburg|বোতানিশের গার্টেন মুচেন-নিম্ফেনবুর্গে অবস্থিত]] thumb|এলএমইউ মিউনিখের রসায়ন অনুষদ ভবন
মহান সম্মেলন হল (Große Aula)
center|600px|Große Aula
অনুরাগের ছোঁয়া
অনুরাগার ছোঁয়া হল একটি ভারতীয় বাংলা ভাষার নাটক টেলিভিশন সিরিজ যা ৭ ফেব্রুয়ারি ২০২২ বাংলা বিনোদন চ্যানেল স্টার জলসা- তে প্রিমিয়ার হয়েছিল। এই শোটি শ্রী ভেঙ্কটেশ ফিল্মসের ব্যানারে নির্মিত হয়েছে যেখানে প্রধান চরিত্রে অভিনয় করেছেন দিব্যজ্যোতি দত্ত এবং স্বস্তিকা ঘোষ। এটি মালয়ালম শো করুথামুথুর একটি অফিসিয়াল রিমেক।
প্রিমাইজ
শোটি বাহ্যিক সৌন্দর্যের চেয়ে জীবনে ভালো বৈশিষ্ট্যের গুরুত্ব তুলে ধরে।
স্থিতিবিদ্যা
স্থিতিবিদ্যা হল বলবিদ্যার একটি শাখা। এটি ভারের (বল এবং টর্ক বা "ভ্রামক") বিশ্লেষণের সাথে সম্পর্কিত। এটি এমন একটি ভৌত তন্ত্রের উপর কাজ করে যেখানে ত্বরণ হয় না (a=০), বরং তন্ত্রটি তার পরিবেশের সাথে স্থির ভারসাম্যে থাকে। কোন একটি তন্ত্রে নিউটনের দ্বিতীয় গতিসূত্র প্রয়োগ করে পাওয়া যায়:
বলগুলির ভেক্টর যোগ করলে, যদি একটি বল অজানা থাকে, সেটি বার করে নেওয়া যায়। সুতরাং স্থিত ভারসাম্য অবস্থায়, সম্পূর্ণ তন্ত্রের ত্বরণ শূন্য এবং তখন হয় তন্ত্রটি স্থিতিতে আছে, অথবা এর ভরকেন্দ্র অপরিবর্তনীয় গতিতে চলছে। একইভাবে শূন্য ত্বরণ অনুমানের প্রয়োগ করে তন্ত্রের ওপর কাজ করা ভ্রামকগুলির যোগ করে পাই:
এখানে, \textbf M হল তন্ত্রের ওপর কাজ করা ভ্রামকগুলির ভেক্টর যোগফল, I হল ভরের জড়তার ভ্রামক এবং \alpha = ০ হল সমগ্র তন্ত্রের কৌণিক ত্বরণ। একে শূন্য ধরলে পাওয়া যায়:
ভ্রামকগুলির ভেক্টর যোগ করলে, যদি একটি ভ্রামক অজানা থাকে, সেটি বার করে নেওয়া যায়। এই দুটি সমীকরণ একত্রে, তন্ত্রের ওপর কাজ করা করে দুটি ভার (বল এবং ভ্রামক) সমাধানের জন্য প্রয়োগ করা যেতে পারে।
নিউটনের প্রথম গতিসূত্র থেকে, এটি সূচিত করে যে, তন্ত্রের প্রতিটি অংশে মোট বল এবং মোট টর্ক শূন্য। মোট বল শূন্যের সমান হওয়াটি হল ভারসাম্যের জন্য প্রথম শর্ত এবং মোট টর্ক শূন্য হওয়া হল ভারসাম্যের জন্য দ্বিতীয় শর্ত। দেখুন স্থিতিগতভাবে অনির্দিষ্ট।
ইতিহাস
আর্কিমিডিস (আনু. ২৮৭ – আনু. ২১২ খ্রিস্টপূর্বাব্দ) স্থিতিবিদ্যায় অগ্রণী কাজ করেছেন। পরবর্তীকালে থিবিটর কাজে স্থিতিবিদ্যার অনেক উন্নতি দেখতে পাওয়া যায়।
সদিক বা ভেক্টর রাশি
স্কেলার হল এমন একটি রাশি যার কেবলমাত্র একটি মান থাকে, যেমন ভর বা তাপমাত্রা। একটি ভেক্টরের মান এবং দিক আছে। একটি ভেক্টর সনাক্ত করার জন্য বেশ কয়েকটি চিহ্ন রয়েছে, যার মধ্যে পড়ে:
সামান্তরিক সূত্র বা ত্রিভুজ সূত্র ব্যবহার করে ভেক্টর যুক্ত করা হয়। সমকোণীয় ভূমিতে ভেক্টরের উপাংশ থাকে। i, j, এবং k এই একক ভেক্টরগুলি, প্রথা অনুযায়ী, যথাক্রমে x, y এবং z অক্ষ বরাবর থাকে।
বল
বলকে সংস্পর্শ এবং বস্তু বল হিসাবে শ্রেণীবদ্ধ করা হয়। একটি সংস্পর্শ বল সরাসরি দুটি বস্তুর মধ্যে সংস্পর্শের মাধ্যমে উৎপাদিত হয়; এর উদাহরণ হল একটি বস্তুতে অবলম্বনকারী পৃষ্ঠ দ্বারা প্রয়োগ করা বল। একটি বল ক্ষেত্রের মধ্যে বস্তুর অবস্থানের কারণে বস্তুটি যে বল অনুভব করে সেটি হল বস্তু বল, উদাহরণস্বরূপ বলা যায়, অভিকর্ষজ, বৈদ্যুতিক বা চৌম্বকীয় ক্ষেত্রে কোন বস্তু যে বল অনুভব করে, এবং এই ক্ষেত্রে অন্য কোন বস্তুর সাথে সংস্পর্শ ঘটেনা। পৃথিবীর অভিকর্ষীয় ক্ষেত্রে দেহের ওজন হল বস্তু বল।
বলের ভ্রামক
কোনও বস্তুকে তার প্রয়োগের অভিমুখে চালিত করার প্রবণতা ছাড়াও, একটি বল কোন বস্তুকে একটি অক্ষকে কেন্দ্র করে আবর্তিত করতে পারে। অক্ষটি যে কোনও রেখা হতে পারে যা বলের ক্রিয়া রেখার ছেদক নয় বা সমান্তরালও নয়। এই ঘূর্ণন প্রবণতাকে বলা হয় বলের ভ্রামক (M)। ভ্রামককে টর্কও বলা হয়।
একটি বিন্দুকে কেন্দ্র করে ভ্রামক
O বিন্দুতে একটি বলের ভ্রামকের মান হল, O বিন্দু থেকে F বলের ক্রিয়া রেখার লম্ব দূরত্ব এবং বলের মানের গুণফল: M = F · d, যেখানে
ভ্রামকের অভিমুখ ডান হাতের নিয়ম দ্বারা নির্ণয় করা হয়, যেখানে বামাবর্ত বা ঘড়ির কাঁটার উল্টোদিক (সিসিডাব্লু) পৃষ্ঠাটির বাইরে যাচ্ছে, এবং দক্ষিণাবর্ত বা ক্লকওয়াইজ (সিডাব্লু) পৃষ্ঠায় দিকে ঢুকছে। ভ্রামকের অভিমুখ একটি প্রচলিত চিহ্ন ব্যবস্থা ব্যবহার করে প্রকাশ করা যেতে পারে, যেমন একটি যোগ চিহ্ন (+) বামাবর্ত ভ্রামকের জন্য এবং একটি বিয়োগ চিহ্ন (−) দক্ষিণাবর্ত ভ্রামকের জন্য, অথবা এর উলটো। ভ্রামকগুলি ভেক্টর হিসাবে একসাথে যুক্ত করা যেতে পারে।
ভেক্টর বিন্যাসে, দৈর্ঘ ভেক্টর, rকে (O বিন্দু থেকে ক্রিয়া রেখা পর্যন্ত যে ভেক্টর) বল ভেক্টর, Fদিয়ে সদিক গুণন করলে ভ্রামক পাওয়া যায়:
সাম্য সমীকরণ
একটি বস্তুর স্থির ভারসাম্য স্থিতিবিদ্যার একটি গুরুত্বপূর্ণ ধারণা। একটি বস্তু তখনই ভারসাম্য অবস্থায় থাকে যখন বস্তুতে প্রযুক্ত সমস্ত বলের ভেক্টর যোগফল শূন্য হয়। একটি কার্তেসীয় স্থানাংক ব্যবস্থায় ভারসাম্য সমীকরণগুলি তিনটি অদিক সমীকরণ দ্বারা প্রকাশ করা যেতে পারে, যেখানে তিনটি দিকের বলের ভেক্টর যোগফলের মান শূন্যের সমান। এই ধারণার একটি প্রকৌশল প্রয়োগ করে ভারের অধীনে তিনটি তারের প্রসারণ নির্ধারণ করা হয়, উদাহরণস্বরূপ একটি বস্তুকে ওপরে তুলতে গেলে উত্তোলক যন্ত্রের প্রতিটি তারের ওপর প্রযুক্ত বল বা একটি উষ্ণ বায়ু বেলুনকে গাই তারের সাহায্যে মাটিতে ধরে রাখা।
জড়তার ভ্রামক
চিরায়ত বলবিদ্যায়, জড়তার ভ্রামক, যাকে ভর ভ্রামক, ঘূর্ণন জড়তা, ভরের মেরুজ জড়তার ভ্রামক, বা কৌণিক ভরও (এসআই একক কেজি·বর্গ মি) বলা হয়, সেটি হল কোনও বস্তুর ঘূর্ণনের পরিবর্তনের প্রতিরোধের একটি পরিমাপ। এটি একটি ঘূর্ণায়মান বস্তুর ঘূর্ণনের প্রতি জড়তা। রৈখিক গতিবিজ্ঞানে ভর যে ভূমিকা পালন করে, জড়তার ভ্রামকটি ঘূর্ণন গতিবিজ্ঞানে সেই একই ভূমিকা পালন করে, কৌণিক ভরবেগ এবং কৌণিক বেগের মধ্যে, টর্ক এবং কৌণিক ত্বরণের মধ্যে, এবং অন্যান্য বিভিন্ন রাশির মধ্যে সম্পর্কের বর্ণনা দেয়। এর প্রতীক হল I। সাধারণত জড়তার ভ্রামক বা মেরুজ জড়তার ভ্রামক উল্লেখ করতে J ব্যবহৃত হয়।
যদিও জড়তার ভ্রামকের একটি সাধারণ সদিক ব্যবহারই অনেক পরিস্থিতিতেই যথেষ্ট, আরও উন্নত টেন্সর ব্যবস্থা দিয়ে লাট্টুর ঘূর্ণন এবং জাইরোস্কোপীয় গতির মতো জটিল তন্ত্রগুলির বিশ্লেষণ করা যায়।
লেওনার্ড অয়লার তাঁর ১৭৬৫ সালের গ্রন্থ থিয়োরিয়া মোটাস কর্পোরাম সলিডোরাম সিউ রিজিডোরাময়ে এই ধারণাটি প্রবর্তন করেছিলেন; তিনি জড়তার ভ্রামক এবং অনেকগুলি সম্পর্কিত ধারণা, যেমন জড়তার মূল অক্ষ ইত্যাদি নিয়ে আলোচনা করেছিলেন।
অংসতুণ্ড-কণ্ঠাস্থি সন্ধি
অংসতুণ্ড-কণ্ঠাস্থিসন্ধি (acromioclavicular joint) অথবা এসি সন্ধি হচ্ছে এমন একপ্রকার সন্ধি যা কাঁধের উপরে থাকে। এটি অংসতুণ্ড (অংসফলকের অংশ; যা কাঁধের সবচেয়ে শীর্ষ বিন্দু তৈরী করে) এবং কণ্ঠাস্থির সংযোগস্থলে অবস্থিত। আঘাত লাগলে বা পড়ে গেলে এই সন্ধির আংশিকচ্যুতি বা পূর্ণচ্যুতি হতে পারে।
সুব্রত পরেল
সুব্রত কে পরেল (জন্ম ১০ মে ১৯৫১) একজন প্রাক্তন ভারতীয় ক্রিকেটার এবং আম্পায়ার। তিনি ১৯৯৪ থেকে ২০০২ এর মধ্যে আটটি ওডিআই খেলায় দাঁড়িয়েছিলেন।
কাঠি রোল
একটি কাঠি রোল (কখনও কখনও বানান kathi রোল; kathi roll ) ভারতের কলকাতা থেকে উদ্ভূত একটি রাস্তার খাবার। মূল আকারে, এটি একটি পরোটা তে প্যাঁচানো পাতলা কাঠিযুক্ত কাবাব। যদিও এত বছরে কাঠি রোলের অনেকগুলি বৈকল্পিক বিবর্তন হয়েছে, যা এখন কাঠি রোলের নামে চলে আসছে। আজ, বেশিরভাগই ভারতীয় রুটিতে ঢোকানো যে কোন পুর দিয়ে মোড়ানো খাদ্যকে একটি কাঠি রোল বলা হয়। বাংলা ভাষায়, কাঠি শব্দটি প্রায় "স্টিক" এর অনুবাদ করে, যা মূলত কাঠি রোলটির কীভাবে উদ্ভব হয়েছিল তা বোঝায়। বাংলায় যদিও, সুখাদ্যটি কেবল রোল হিসাবে পরিচিত। কাঠি রোলসে সাধারণত ধনে পাতার চাটনি, ডিম এবং মুরগির মাংস থাকে কিন্তু উপাদানগুলি বিভিন্ন ধরনের পরিবর্তিত হতে পারে।
ইতিহাস
কাঠি রোলটি কলকাতায় নিজাম রেস্টুরেন্টে তার যাত্রা শুরু করেছে বলে বলা হয়, যেটি ১৯৩২ সালে প্রতিষ্ঠিত একটি জনপ্রিয় খাবার জায়গা। রোল ঠিক কি করে শুরু হয়েছিল, তার বিভিন্ন গল্প আছে, কিছু জনের কথায় যে ব্যস্তবাগিশ অফিসযাত্রীরা কিছু চটজলদি ও সাথে নেয়া যায় এমন খাবার চাইতেন, কেউ বলেন ব্রিটিশ বাবুরা কাবাব স্পর্শ করার জন্য খুব খুঁতখুঁতে ছিলেন। সম্ভাব্য মূল উৎপত্তি আরও ঘরোয়াভাবে, তবে যে কোনও ভাবে কেউ জিনিসগুলি রোল করার সিদ্ধান্ত নেয়। কয়েক দশক ধরে কাবাব পরিবেশনের পদ্ধতিতে নিজাম ফলত একচেটিয়া অধিকার ভোগ করেছিলেন, কিন্তু অবশেষে এটি কলকাতায় সাধারণ হয়ে ওঠে এবং পরবর্তীতে অন্যত্র ছড়িয়ে পড়ে। ডান|থাম্ব|180x180পিক্সেল|[[কলকাতা রোল]] নামটির কাঠি অংশ পরে এসেছিল। ভারতবর্ষের অন্য সকলের মতো, নিজামের কাবাবগুলিকে ব্যবহার করার জন্য লৌহ স্কিউয়ার ব্যবহার করত; এগুলি সারাজীবনের মত টেকসই ছিল। যাইহোক, নিজামের জনপ্রিয়তা বৃদ্ধির সঙ্গে, এই দীর্ঘ ভারী লোহা স্কিউয়ার সমস্যাযুক্ত হয়ে ওঠে; যতটা রক্ষণাবেক্ষণ করা সম্ভব তার থেকে বেশি প্রয়োজন হয়ে পড়ে। ১৯৬৪ সালে, নিজাম বাঁশের স্কিউয়ার ব্যবহার করা শুরু করেন, যা ওজনে হাল্কা এবং অনেক উপলব্ধ। এই স্কিউয়ারগুলি বাংলাতে কাটি বা স্টিক হিসাবে উল্লেখ করা হয়, এবং কাঠি কাবাব এবং কাঠি রোল নামটি শীঘ্রই চালু হয়ে যায়। অবশেষে নামটি ভিতরে যে কোন পুর সমেত প্যাঁচানো/রোল করা পরোটার সমার্থক হয়ে যায় (এমনকি যাতে কাঠি বা কাবাব কোনটাই সংযুক্ত নেই) যেমন এগ রোল বা আলু রোল, এবং পরবর্তীতে এমনকি নান বা রুমালির মতো অন্যান্য রুটিগুলির জন্য।
ভিন্ন রূপ
আজ, কাঠি রোল বেশ কয়েকটি বিবিধতার মধ্যে আসে। উদ্ভাবনগুলি দুইটি অংশে হয়েছে পুরে এবং মোড়ানোয়। পুরের প্রচলিত রূপ ডিমের, আলু, পনীর, মিশ্র সবজি এবং মুরগির বা পাঠার মাংসের টুকরো । আরো বিদেশী সংস্করণে বিভিন্ন উপাদান সংযোজন হয়েছে, বা থাই বা সেজোয়ানের মত অভিনব কারী থাকতে পারে। আগস্ট ২০১২ সালে, মার্কিন যুক্তরাষ্ট্রের ফাস্ট ফুড চেইন টাকো বেল ভারতে কাঠি রোলের একটি সংস্করণ প্রকাশ করে। "মেক্সিকান-অনুপ্রাণিত burrito" যেটি একটি কাঠি রোল এবং একটি Kathittoর একটি সমন্বয়।
গাজোল রেলওয়ে স্টেশন
গাজোল রেলওয়ে স্টেশন হল ভারতের পশ্চিমবঙ্গ রাজ্যের গাজোলের প্রধান রেলওয়ে স্টেশন। স্টেশনটি ভারতীয় রেলওয়ের উত্তর-পূর্ব সীমান্ত রেল দ্বারা পরিচালিত এবং কটিহার রেলওয়ে বিভাগের মধ্যে অন্তর্ভুক্ত রয়েছে। এটি একলাখী–বালুরঘাট শাখা রেলপথের উপর অবস্থিত।
ইতিহাস
একলাখী–বালুরঘাট শাখা রেলপথটি ২০০২ সালের ১১ই ফেব্রুয়ারি খোলা হয়েছিল, সেই সঙ্গে গাজোল রেলওয়ে স্টেশনটি যাত্রী পরিষেবা শুরু করেছিল। স্টেশনটির সঙ্গে বালুরঘাটের রেল সংযোগ ২০০৪ সালের ৩০ শে ডিসেম্বর শুরু হয়েছিল।
৭০৪
৭০৪ গ্রেগরীয় বর্ষপঞ্জির একটি অধিবর্ষ।
মাকোতো কোবায়াশি
মাকোতো কোবায়াশি একজন জাপানি পদার্থবিজ্ঞানী। তিনি ২০০৮ সালে পদার্থবিজ্ঞানে নোবেল পুরস্কার লাভ করেন।
জীবনী
কোবায়াশি নাগোয়া বিশ্ববিদ্যালয় থেকে ১৯৭২ সালে পিএইচডি ডিগ্রি অর্জন করেন।
ঋতম পরেল
ঋতম পরেল (জন্ম ২৯ আগস্ট ১৯৮৯) একজন ভারতীয় প্রথম-শ্রেণীর ক্রিকেটার যিনি বাংলার হয়ে খেলেন।
প্রকাশ পোদ্দার
প্রকাশ চন্দ্র পোদ্দার (১৮ অক্টোবর ১৯৪০ - ২৯ ডিসেম্বর ২০২২) একজন ভারতীয় প্রথম-শ্রেণীর ক্রিকেটার যিনি বাংলা ক্রিকেট দল এবং রাজস্থান ক্রিকেট দলের হয়ে খেলেছিলেন। তার খেলার কেরিয়ারের পর, তিনি ভারতীয় ক্রিকেট কন্ট্রোল বোর্ডের একজন ট্যালেন্ট রিসোর্স ডেভেলপমেন্ট অফিসার (টিআরডিও) হন।
কর্মজীবন
একজন ডানহাতি টপ-অর্ডার ব্যাটসম্যান, পোদ্দার বাংলা, রাজস্থান, ইস্ট জোন, সেন্ট্রাল জোনের হয়ে ৭৪টি প্রথম-শ্রেণীর ম্যাচে উপস্থিত ছিলেন। তিনি ভারতের হয়ে অনানুষ্ঠানিক টেস্ট খেলেছেন। এবং ইরানি কাপে এবং ট্যুর গেমে বোর্ড প্রেসিডেন্ট দলের হয়ে রেস্ট অফ ইন্ডিয়ার হয়েও উপস্থিত ছিলেন। ১৯৬৪ সালের জানুয়ারিতে, বোর্ড প্রেসিডেন্ট একাদশের হয়ে খেলা, পোদ্দার জন প্রাইস, জেফ জোন্স, ব্যারি নাইট, জন মর্টিমোর এবং ডোনাল্ড উইলসনের সমন্বয়ে গঠিত মেরিলেবোন ক্রিকেট ক্লাব বোলিং আক্রমণের বিরুদ্ধে অপরাজিত ১০০ রান করেন। পোদ্দার রাজস্থানের সাথে তার তিন বছরের মেয়াদে দুটি রঞ্জি ফাইনালে উপস্থিত ছিলেন। তিনি ১৯৭০-৭১ রঞ্জি ট্রফিতে ৭০.২৫ গড়ে ৫৬২ রান করে তৃতীয়-সর্বোচ্চ রান সংগ্রাহক ছিলেন, বিদর্ভের বিরুদ্ধে বাংলার কোয়ার্টার ফাইনাল ম্যাচে ১৯৯ রানে আউটের সর্বোচ্চ স্কোর। তিনি তার ক্যারিয়ারে কয়েকটি ম্যাচে বাংলার অধিনায়কত্ব করেন এবং ১৯৭৬/৭৭ মৌসুমের পর অবসর নেন।
অবসর নেওয়ার পর, পোদ্দার বোর্ড অফ কন্ট্রোল ফর ক্রিকেট ইন ইন্ডিয়াতে ট্যালেন্ট রিসোর্স ডেভেলপমেন্ট উইংয়ের ট্যালেন্ট রিসোর্স ডেভেলপমেন্ট অফিসার (টিআরডিও) হিসাবে কাজ করেন। ২০০৩ সালে একটি ম্যাচ চলাকালীন মহেন্দ্র সিং ধোনিকে "আবিষ্কার"কারী ব্যক্তি হিসাবে পোদ্দারকে কৃতিত্ব দেওয়া হয়।  পোদ্দার ধোনি সম্পর্কে তার পর্যবেক্ষণ লিখেছেন, "বলের ভালো স্ট্রাইকার; তার অনেক ক্ষমতা আছে কিন্তু তার উইকেট কিপিংয়ে কাজ করতে হবে। টেকনিক্যালি খুব একটা ভালো না। রানের বিটুইন উইকেটে খুব ভালো।" তিনি ধোনিকে জাতীয় ক্রিকেট একাডেমিতে সুপারিশ করেন এবং ধোনি ২০০৩/০৪ সালে ভারত এ এবং তারপর জাতীয় দলের হয়ে খেলতে যান। পোদ্দার মাত্র এক বছর টিআরডিও ছিলেন।
দক্ষিণ
দক্ষিণ হলো একটি অন্যতম প্রধান দিক বা কম্পাস পয়েন্ট। দিকটি উত্তরের বিপরীত এবং পূর্ব ও পশ্চিম উভয় দিকেই লম্ব।
ব্যুৎপত্তি
দক্ষিণ শব্দটি প্রাচীন ইংরেজি sūþ থেকে এসেছে, যা পূর্বের প্রোটো- জার্মান sunþaz থেকে উদ্ভূত হয়েছে। এটি সম্ভবত একই প্রোটো-ইন্দো-ইউরোপীয় মূলের সাথে সম্পর্কিত, যা থেকে Sun শব্দটিও এসেছে। কিছু ভাষা একইভাবে দক্ষিণকে বর্ণনা করে এই সত্য থেকে যে, এটি দুপুরের দিকে (উত্তর গোলার্ধে) সূর্যের দিক।
১১ ডিসেম্বর
জন্ম
★ ১৯৭৭- রুখসানা রিমি (বাংলাদেশী কবি)। [অনুরাগের সুধা {একক কাব্যগ্রন্থ}, শত কবির দ্রোহের কবিতা {আহমেদ জহুর সম্পাদিত}, হৃদয়ে বনলতা {আহমেদ জহুর সম্পাদিত}]
৭০৫
৭০৫ গ্রেগরীয় বর্ষপঞ্জির একটি সাধারণ বছর।
প্লেন পাউচড ধনেশ
প্লেন পাউচড ধনেশ (Rhyticeros subruficollis) হল ধনেশ প্রজাতির একধরনের পাখি যারা প্রধানত বিউসেরোটিডি পরিবারের অন্তর্ভুক্ত। এদেরকে প্রধানত জঙ্গলে পাওয়া যায়। জঙ্গলের মধ্যে উল্লেখযোগ্য হল দাওনা রেঞ্জ এবং টেনাসেরিম পাহাড় যা প্রধানত দক্ষিণ মায়ানমার এর অন্তর্গত, এছাড়াও থাইল্যান্ডের পশ্চিম অংশ এবং মালয়েশিয়া উপদ্বীপের উত্তর ভাগে এদেরকে দেখা যায়।
এরা প্রধানত বাসস্থান ক্ষতির দ্বারা বিপন্ন হয়।
ইফ ইউ ডোন্ট মাস্ক, ইউ ডোন্ট গেট
ইফ ইউ ডোন্ট মাস্ক, ইউ ডোন্ট গেট ছিল ২০২০ সালে ব্যাঙ্কসি দ্বারা তৈরি একটি ম্যুরাল। চলমান কোভিড-১৯ মহামারী দ্বারা অনুপ্রাণিত শিল্পকর্মটি ট্রান্সপোর্ট ফর লন্ডনের গ্রাফিতি-বিরোধী নীতির কারণে সরানো হয়েছে।
পটভূমি
ব্যাঙ্কসি লন্ডনের একটি আন্ডারগ্রাউন্ড ক্যারেজের ভিতরে ম্যুরালটি আঁকার জন্য একজন পরিচ্ছন্নতাকর্মীর অভিনয় করেছিলেন। ম্যুরালের শিরোনামটিকে "আপনি যদি না জিজ্ঞাসা করেন তবে আপনি পাবেন না" এই প্রবাদটির শব্দের উপর কারসাজি বলে মনে করা হয়। যুক্তরাজ্যের ব্যান্ড চুম্বাওয়াম্বার সাথে যুক্ত অন্যান্য স্লোগানও ম্যুরালে ব্যবহার করা হয়েছিল।
লর্ড
এলা মারিয়া লানি ইয়েলিচ-ও'কনার (জন্ম ৭ নভেম্বর ১৯৯৬), অধিক পরিচিত তার স্টেজ নাম লর্ড দ্বারা, একজন নিউজিল্যান্ডীয় সংগীতশিল্পী এবং গীতিকার। তিনি ছোটবেলা থেকেই সঙ্গীত পরিবেশনায় আগ্রহী ছিলেন। ১৩ বছর বয়সে ইউনিভার্সাল মিউজিক গ্রুপ তাকে  চুক্তিবদ্ধ করে। পরবর্তীতে তিনি গীতিকার এবং সঙ্গীত প্রযোজক জোয়েল লিটলের সাথে জুটিবদ্ধ হন যিনি লর্ডের বেশিরভাগ গানের কথা ও সঙ্গীত প্রযোজনা করেছেন। তার প্রথম এক্সটেন্ডেড প্লে দ্য লাভ ক্লাব ইপি  মার্চ ২০১৩ সালে বাণিজ্যিক মুক্তি পায়। এক্সটেন্ডেড প্লেটি অস্ট্রেলিয়া এবং নিউজিল্যান্ডের জাতীয় রেকর্ড চার্টে ২ নম্বরে পৌঁছায়।
লর্ড ২০১৩ সালের মাঝামাঝিতে তার প্রথম একক রয়্যালস মুক্তি দেন। এটি আন্তর্জাতিক জনপ্রিয়তা লাভ করে এবং এর ফলে লর্ড ১৯৮৭ সালের পর সবচেয়ে কম বয়সী একক শিল্পী হিসেবে বিলবোর্ড হট ১০০ এর শীর্ষস্থান অর্জন করেন। ২০১৩ সালের শেষের দিকে তার প্রথম অ্যালবাম পিউর হেরোইন মুক্তি পায়। অ্যালবামটি অস্ট্রেলিয়া এবং নিউজিল্যান্ডে শীর্ষস্থান দখল করে এবং যুক্তরাষ্ট্রের বিলবোর্ড ২০০তে তৃতীয় স্থানে পৌছায়। এর পরবর্তী এককগুলি হল “টেনিস কোর্ট”, “টিম”, নো বেটার এবং “গ্লোরি অ্যান্ড গোর”।
লর্ডের সঙ্গীতের ধারা মূলত ইলেকট্রনিকা, পপ, রক। তিনি দুইটি গ্র্যামি পুরস্কার, একটি ব্রিট পুরস্কার এবং দশটি নিউজিল্যান্ড মিউজিক অ্যাওয়ার্ড লাভ করেছেন। ফোর্বস ২০১৩ সালে তাকে বিশ্বের সবচেয়ে প্রভাবশালী কিশোরী হিসেবে নির্বাচিত করে এবং পরবর্তী বছর তিনি ফোর্বসের ৩০ এর নিচে ৩০ তালিকায় জায়গা করে নেন। ,
রুবাইয়া সাইদ অপহরণ, ১৯৮৯
রুবাইয়া সাইদকে ১৯৮৯ সালে অপহরণ করা একটি কাশ্মীরি জঙ্গি বিচ্ছিন্নতাবাদী সংগঠন জম্মু কাশ্মীর লিবারেশন ফ্রন্টের সদস্যদের দ্বারা ৮ ডিসেম্বর ১৯৮৯ তারিখে জম্মু ও কাশ্মীরে পরিচালিত একটি কাজ ছিল। রুবাইয়া ছিলেন মুফতি মুহাম্মদ সাইদের কন্যা, যিনি ভিপি সিংয়ের নেতৃত্বে কংগ্রেসের একটি বিভক্ত দল বিজেপির সমর্থনে তৎকালীন ভারতের জনতা দল সরকারের স্বরাষ্ট্রমন্ত্রী ছিলেন। অপহরণকারীরা রুবাইয়ার মুক্তির বিনিময়ে তাদের পাঁচ সদস্যের মুক্তি দাবি করে। মুখ্যমন্ত্রী ফারুক আবদুল্লাহ কেন্দ্রীয় সরকারের সঙ্গে একমত হয়ে তাদের দাবি মেনে নিয়ে জেলে থাকা জঙ্গিদের মুক্তি দেন।
ইয়াসিন মালিক বর্তমানে অপহরণ ও পাঁচ জঙ্গিকে বিনিময়ের মামলায় কারাদণ্ডপ্রাপ্ত।
রুবাইয়া
রুবাইয়া সাঈদ ছিলেন ২৩ বছর বয়সী মুফতি মুহাম্মদ সাইদের তৃতীয় কন্যা। তিনি তখন লালদেদ মেমোরিয়াল মহিলা হাসপাতালে মেডিকেল ইন্টার্ন ছিলেন।
অপহরণকারীদের দাবি ও আলোচনা
জম্মু ও কাশ্মীর লিবারেশন ফ্রন্টের প্রতিনিধিরা স্থানীয় সংবাদপত্র কাশ্মীর টাইমসকে বিকেল সাড়ে ৫টার দিকে টেলিফোন করে বলে যে তাদের গ্রুপের মুজাহিদিনরা ডাঃ রুবাইয়া সাঈদকে অপহরণ করেছে এবং ততক্ষণ সে তাদের নিকট জিম্মি থাকবে যতক্ষণ না সরকার জেকেএলএফ "এরিয়া কমান্ডার" গোলাম নবী বাট, দোষী সাব্যস্ত ও ফাঁসিতে ঝুলানো বিদ্রোহী মকবুল ভট্টের ছোট ভাই শেখ আব্দুল হামিদ; নূর মুহাম্মদ কালওয়াল; মুহাম্মদ আলতাফ; এবং মোশতাক আহমেদ জারগারকে মুক্তি না দেয়।
সম্পাদক মুহাম্মদ শফি খবরটি জানাতে স্বরাষ্ট্রমন্ত্রী ও সরকার উভয়কে ফোন করেন। মুখ্যমন্ত্রী ফারুক আবদুল্লাহ লন্ডনে ছুটি কমিয়ে দিল্লি ফিরেন। ন্যাশনাল সিকিউরিটি গার্ডের মহাপরিচালক বেদ মারবাহ সহ আইবি ও পুলিশের ঊর্ধ্বতন কর্মকর্তারা পরের দিন ভোর হওয়ার আগেই শ্রীনগরে পৌঁছান।
কাশ্মীর টাইমস-এর জাফর মেরাজের মাধ্যমে আলোচনা শুরু হয় যখন এবি গনি লোনের মেয়ে শবনম লোন ও মুসলিম ইউনাইটেড ফ্রন্টের মৌলভি আব্বাস আনসারীকে সম্ভাব্য মাধ্যম হিসাবে ট্যাপ করা হয়েছিল। পরে এলাহাবাদ হাইকোর্টের বিচারপতি মতিলাল ভট্ট ঘটনায় প্রবেশ করেন। মুফতির বন্ধু হিসেবে তিনি স্বরাষ্ট্রমন্ত্রীর হয়ে জঙ্গিদের সঙ্গে সরাসরি আলোচনা শুরু করেন।
১৩ ডিসেম্বর ১৯৮৯-এর রাত সাড়ে তিনটায় দুই কেন্দ্রীয় মন্ত্রিপরিষদ মন্ত্রী ইন্দ্র কুমার গুজরাল ও আরিফ মোহাম্মদ খান ব্যক্তিগতভাবে শ্রীনগরে উড়ে এসেছিলেন, যারা বিশ্বাস করেছিলেন যে ফারুক একটি চুক্তির পথে আসছেন কারণ ফারুক মনে করেছিলেন যে জঙ্গিদের দাবির কাছে আত্মসমর্পণ করা হলে এরকম আরো দাবির বন্যা বইতে শুরু করবে।
১৩ ডিসেম্বর ১৯৮৯ তারিখে সরকার জেলে থাকা পাঁচ জঙ্গিকে মুক্তি দেওয়ার দুই ঘন্টা পরে সকাল ৭টায় ড. রুবাইয়া সাইদকে মুক্তি দেওয়া হয়। হাজার হাজার যুবক রাজৌরি কাদলে তাদের বিজয়ী মিছিলে বের করার জন্য জড়ো হলেও তারা দ্রুত তাদের আস্তানায় অদৃশ্য হয়ে যায়।
পরিণতি
কয়েক বছর পর ফারুক আবদুল্লাহ দাবি করেন যে রুবাইয়াকে জঙ্গিদের বিনিময় না দিলে কেন্দ্রীয় সরকার তার সরকারকে বরখাস্ত করার হুমকি দিয়েছিলো। অপহরণের ঘটনা রাজ্যে জঙ্গিবাদের ক্রমবর্ধমান মঞ্চ তৈরি করে ও জঙ্গিদের প্রতি ব্যাপক সমর্থন রাস্তায় স্পষ্টভাবে দেখা যায়। অনেকে বলে অপহরণটি কাশ্মীর বিদ্রোহের জলপ্রবাহ ছিল। যদি ভিপি সিং সরকার দমন না করত, ব্যাপারগুলো অন্যরকম হত," তারা বলে, "জনতার অনুভূতির কারণে জেকেএলএফ রুবাইয়াকে নির্যাতন করেনি। ১৯৯৯ সালে তিন জেকেএলএফ জঙ্গি শওকত আহমেদ বকশি, মনজুর আহমেদ শফি ও মোহাম্মদ ইকবাল গাঁদরু ৯ বছর পর জামিন পান।
ইয়াসিন মালিক বর্তমানে অপহরণ ও পাঁচ জঙ্গিকে বিনিময়ের মামলায় কারাগারে আছেন।
ফাইব্রোমায়ালজিয়া
ফাইব্রোমায়ালজিয়া একটি দীর্ঘমেয়াদী শারীরিক অসুস্থতা, যার প্রধান উপসর্গ হচ্ছে মাংসপেশী, টেন্ডন এবং অস্থিসন্ধিগুলোতে প্রদাহ হওয়া । প্রতিবছর বিশ্বব্যাপী সহস্রাধিক মানুষ এই রোগটিতে আক্রান্ত হয়। এক সমীক্ষায় দেখা যায়, মার্কিন যুক্তরাষ্ট্রের মোট জনসংখ্যার প্রায় ২ শতাংশ এই রোগে আক্রান্ত এবং পুরুষদের তুলনায় নারীদের মধ্যে সংক্রমণের হার প্রায় সাতগুণ বেশি।
ইতিহাস
ফাইব্রোমায়ালজিয়া রোগটিকে উনবিংশ শতাব্দীর দিকে মানসিক রোগ বলে অ্যাখ্যায়িত করা হতো যার এর নাম ছিলো মাসক্যুলার রিউম্যাটিজম। ১৮২০ সালের দিকে স্কটল্যান্ডের একজন চিকিৎসক রোগটির জন্য দায়ী শরীরের বিভিন্ন সংবেদনশীল অংশের বর্ণনা দেন।
১৯০৪ সালে গাওয়ার সর্বপ্রথম ফাইব্রোসাইটিস শব্দটি ব্যবহার করেন। পরবর্তীতে ১৯৭৬ সালে শব্দটি ফাইব্রোমায়ালজিয়া শব্দে পরিবর্তিত হয়। শব্দটি ল্যাটিন শব্দাংশ ফাইব্রা (তন্তু), গ্রিক শব্দাংশ মায়োস (পেশি) এবং অ্যালগস (ব্যথা) এর সমন্বয়ে গঠিত। ১৯৮৬ সালে গবেষকরা এই রোগে নরএপিনেফ্রিক/সেরোটোজেনিক ড্রাগস ব্যবহার করে সুফল পান।
কারণ
দ্য ন্যাশনাল ইন্সটিটিউট অব অার্থাইট্রিস অ্যান্ড মাস্কুলোস্কেলেটাল অ্যান্ড স্কিন ডিজিজের মতে, প্রধান কারণ হলো ট্রমাটিক ঘটনা, শারীরিক অাঘাত এবং অন্য কোনো রোগ বা অসুস্থতার পার্শ্বপ্রতিক্রিয়া।
গবেষকদের মতে, কিছু জিনের মিউটেশনের কারণে এই রোগটি হয়ে থাকে। যদিও কোন কোন জিন এজন্য দায়ী, তা এখনো সুনির্দিষ্টভাবে নির্ণয় করা সম্ভব হয়নি। ধারণা করা হয়, এই জিনগুলো শরীরের সেরাটোনিন, ডোপামিন এবং ক্যাটেচোলামিন নিয়ন্ত্রণ ব্যবস্থার সাথে জড়িত। যদি কারো পরিবারের কোনো রক্ত সম্পর্কীয় অাত্মীয়ের অাগে থেকে রোগটি থেকে থাকে, তাহলে তার ফাইব্রোমায়ালজিয়ায় অাক্রান্ত হওয়ার অাশংকা বেড়ে যায়। এজন্য দায়ী জিনগুলো ইরিটেবল বাওয়েল সিনড্রোম এবং বিষণ্নতা রোগের সাথে সম্পর্কিত থাকায়, তা রোগ নির্ণয়কে অারো জটিল করে তোলে।
ব্র্যান্ডি লাভ
ব্র্যান্ডি লাভ (জন্ম মার্চ ২৯, ১৯৭৩) হলেন একজন মার্কিন প্রাপ্তবয়স্ক মডেল এবং পর্নোগ্রাফি অভিনেত্রী, এবং তিনি হলেন নো রাইভালস মিডিয়া এর প্রধান অর্থনৈতিক আধিকারিক এবং সহ-মালকিন। নো রাইভালস মিডিয়া হল একটি মাল্টিমিডিয়া প্রাপ্তবয়স্ক বিনোদন কোম্পানী। এছাড়াও তিনি parentsinadult.com এর স্রষ্টা, বিশ্বপ্রেমিক প্রতিষ্ঠান যা যৌনশিল্পতে কর্মরত বাবা-মা-এর জন্য উতসর্গিত।তিনি ক্রিস পটোক্সকির সাথে বিবাহ বন্ধনে আবদ্ধ হয়েছিলেন।তারা উভয়েই নর্থ ক্যারোলিনার বাসিন্দা।
অ্যান্ড্রু রবার্টস
অ্যান্ড্রু ডানকান গ্লেন রবার্টস (Andrew Roberts; জন্ম: ৬ মে, ১৯৪৭ - মৃত্যু: ২৬ অক্টোবর, ১৯৮৯) ওয়াইকাতোর টি আরোহা এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৭০-এর দশকের মাঝামাঝি সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ব্র্যান্ডি লাভ
ক্যারিয়ার
ব্র্যান্ডি লাভ ২০০৩ সালে তাঁর নিজের অপেশাদার পর্নোগ্রাফি ওয়েবসাইট শুরু করেন। ২০০৬ সালে, তিনি এবং স্বামী ক্রিস পোটোস্কি ফ্যালকন ফোটোর সাথে গঠন করেন ন্যাকেড রাইনো মিডিয়া, যেটি হলো কুলুঙ্গি পর্নোগ্রাফিক সামগ্রী তৈরির একটি মাল্টিমিডিয়া কোম্পানি। যৌনশিল্পতে অভিনয় করতে গিয়ে তিনি আবির্ভূত হন দ্য টায়রা ব্যাঙ্কস শো এই সিনেমাতে, কেইথ অ্যাব্লো, এবং দ্য হওয়ার্ড স্টার্ন শো এবং তিনি এছাড়াও আবির্ভুত হন পেন এন্ড টেলার: বুলশিট! এপিসোডে। তিনি তার বই প্রকাশ করেন, গেটিং ওয়াইল্ড সেক্স ফ্রম ইওর কন্সার্ভেটিভ উম্যান, ২০০৮ সালে।
অ্যান্ড্রু রবার্টস
ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন অ্যান্ড্রু রবার্টস।
ব্র্যান্ডি লাভ
ক্যারিয়ার
একজন মুখপাত্র এবং পাবলিক স্পিকার হিসাবে, তাকে বিভিন্ন জায়গায় বলার জন্য আমন্ত্রণ করা হয়। ২০১৩ এর মার্চ মাসে তিনি আন্ডার গ্র্যাজুয়েট কিছু ছাত্র-ছাত্রির সামনে বক্তা ছিলেন ইস্ট ক্যারোলিনা বিশ্ববিদ্যালয় এর সমাজবিজ্ঞান বিভাগে।
অ্যান্ড্রু রবার্টস
প্রথম-শ্রেণীর ক্রিকেট
১৯৬৭-৬৮ মৌসুম থেকে ১৯৮৩-৮৪ মৌসুম পর্যন্ত অ্যান্ড্রু রবার্টসের প্রথম-শ্রেণীর খেলোয়াড়ী জীবন চলমান ছিল। দলে তিনি মূলতঃ মাঝারিসারির ব্যাটসম্যান ও মিডিয়াম পেস বোলার ছিলেন।
ব্র্যান্ডি লাভ
ক্যারিয়ার
২০০৬ সালে তার দ্য টায়রা ব্যাঙ্কস শোতে আত্মপ্রকাশের সময়, লভ তার স্বামীর সাথে আমন্ত্রিত ছিলেন এবং তার সাথে ছিলেন হিউ হেফ্‌নার মুক্ত বিবাহ বিষয়ের ওপরে তর্ক-বিতর্কের এক অনুষ্ঠানে। বিষয়ের নাম ছিল "একবিবাহ কি স্বাভাবিক?"
অ্যান্ড্রু রবার্টস
প্রথম-শ্রেণীর ক্রিকেট
ঘরোয়া ক্রিকেটে নর্দার্ন ডিস্ট্রিক্টসের পক্ষে প্লাঙ্কেট শীল্ড প্রতিযোগিতায় ১৯৬৮ থেকে ১৯৮৪ সাল পর্যন্ত খেলেছেন। এছাড়াও, ওয়াইকাতো, হ্যামিল্টন ও প্লেন্টি বে দলের পক্ষে ১৯৬৮ থেকে ১৯৮২ সময়কালে হক কাপে অংশ নিয়েছেন।
ব্র্যান্ডি লাভ
ক্যারিয়ার
২০০৮ সালে ব্র্যান্ডি লাভ তাঁর বই ”গেটিং ওয়াইল্ড সেক্স ফ্রম ইওর কনজারভেটিভ ওম্যান” প্রকাশ করেন, এবং ”পেন অ্যান্ড টেলার: বুলশিট!”-এর "দ্যা ওয়ার অন পর্ন" শিরোনামের একটি পর্বে অভিনয় করেন। প্রাপ্তবয়স্ক চলচ্চিত্রের একজন অভিনেতা হিসাবে তাঁর কর্মজীবন জুড়ে, তিনি MILF এবং আবেদনময়ী স্ত্রী-থিমযুক্ত সৃষ্টিকর্মে উপস্থিতির জন্য পরিচিত হয়ে ওঠেন।
অ্যান্ড্রু রবার্টস
আন্তর্জাতিক ক্রিকেট
সমগ্র খেলোয়াড়ী জীবনে সাতটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন অ্যান্ড্রু রবার্টস। ৫ ফেব্রুয়ারি, ১৯৭৬ তারিখে ক্রাইস্টচার্চে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ২৬ নভেম্বর, ১৯৭৬ তারিখে চেন্নাইয়ে একই দলের বিপক্ষে সর্বশেষ টেস্টে অংশ নেন তিনি। এছাড়াও, ১৬ অক্টোবর, ১৯৭৬ তারিখে শিয়ালকোটে স্বাগতিক পাকিস্তান দলের বিপক্ষে নিজস্ব একমাত্র একদিনের আন্তর্জাতিকে অংশ নিয়েছিলেন তিনি।
১৯৭৬ সালের ফেব্রুয়ারি থেকে নভেম্বর মাসে সাত টেস্টে অংশগ্রহণ করেছিলেন।
২৬ অক্টোবর, ১৯৮৯ তারিখে মাত্র ৪২ বছর বয়সে ওয়েলিংটন এলাকায় আকস্মিকভাবে অ্যান্ড্রু রবার্টসের দেহাবসান ঘটে।
উইনস্টন টানেল
উইনস্টন টানেল (ইংরেজিতে: Winston Tunnel) হচ্ছে একটি রেলপথ সুড়ঙ্গ যা ইলিনয় এর এলিজাবেথ হতে ৯ মাইল (১৪.৫ কিমি) পশ্চিমে অবস্থিত।
সুড়ঙ্গটি ১৮৮৮ সালে তৈরি করে মিনেসোটা এন্ড নর্থ ওয়েস্টার্ন রেলরোড, যা শিকাগো গ্রেট ওয়েস্টার্ন রেলওয়ের (সিজিডব্লিঊ)র পূর্বসূরি কোম্পানি। সুড়ঙ্গটি সিজিডব্লিঊ প্রধান লাইনে শিকাগোর ১৫২ মাইল (২৪৫ কিলোমিটার) পশ্চিমে ইলিনয়ের উত্তর-পশ্চিমের এক বিচ্ছিন্ন ও পাহাড়ি অসমতল এলাকায় অবস্থিত।
১৯৭২ সালে শিকাগো গ্রেট ওয়েস্টার্ন ও শিকাগো এন্ড নর্থ ওয়েস্টার্ন রেলওয়ে (সিএন্ডএন ডব্লিঊ) একীভূত হবার চার বছর পর সিজিডব্লিঊ’র একটি বিশাল অপ্রয়োজনীয় অংশের সাথে উইনস্টন টানেলটিকেও পরিত্যক্ত ঘোষণা করে। এটি ছিল তৎকালীন ইলিনয়ের সবচেয়ে বড় রেল সুড়ঙ্গ ২,৪৯৩ ফিট (৭৬০ মিটার)।
ইতিহাস
১৮৮৬ সালে উত্তর ইলিনয় জুড়ে থাকা জনবিচ্ছিন্ন ঊষর পথে নিজস্ব লাইন নির্মাণ করার আগে, নব্যগঠিত মিনেসোটা এবং নর্থওয়েস্টার্ন রেলরোড কোম্পানি আইওয়ার, ডাবাক এবং  ইলিনয়ের, ষ্টকটনের মধ্যে  থাকা ইলিনয় সেন্ট্রাল রেলপথের ট্র্যাক ব্যবহার শুরু করে। শীঘ্রই প্রকৌশলীরা এই বন্ধুর পথ অতিক্রম করার জন্য একটি সুড়ঙ্গ নির্মাণের প্রয়োজনীয়তা অণুধাবন করলেন। ১৮৮৭ সালের এক বসন্তে শেপারড, উইনস্টন এন্ড কোম্পানি (যাদের নামে সুড়ঙ্গটির নাম রাখা হয়) ৩৫০ জন শ্রমিকের দল নিয়ে নয় মাস ব্যাপী পলি ও কাদাময় স্তর খনন শুরু করে। কাজটি ছিল প্রচন্ড শ্রমসাধ্য ও বিপজ্জনক। অবশেষে, 'জন হিল' নামক একজন ফিনিশিয় অভিবাসী শ্রমিক মৃত্যুবরণ করেন।   কাজ শেষে নির্মাণ ব্যয় দাঁড়াল $৬০০,০০০, যা ছিল ধারণাকে অতিক্রম করেছিল।
সুড়ঙ্গটি শিকাগো গ্রেট ওয়েস্টার্ন এবং তার পূর্বসূরি কোম্পানি গুলোর কাছে একটি বিড়ম্বনা হিসেবে দেখা দিল। শীঘ্রই রেল প্রকৌশলীরা উপলব্ধি করলেন কর্দম শিলার অস্থিতিশীল বৈশিষ্ট্যের কারণে গহ্বরের ভেতর ভূ-গর্ভস্থ পানির চোয়ান শুরু হয়েছে। এবং সুড়ঙ্গটির  দূরবর্তী বিচ্ছিন্ন অঞ্চলে অবস্থানের কারণে মেরামতের খরচও ছিল অধিক। জানুয়ারী ১৮৮৮ সালে যখন রেল চলাচলের জন্য খুলে দেয়া হয় তখন সুড়ঙ্গটি মূলত কাঠের বীম দ্বারা আটকানো ছিল। ক্রমেই তা অনুপযোগী প্রমাণিত হয় এবং ১৯০২ সালে তা ইট এবং শক্তিশালী কংক্রিট দ্বারা মেরামত করা হয়। টানেলটির অবস্থার ক্রমাবনতির কারণে ১৯১২, ১৯১৮,১৯৪৪ এবং ১৯৪৭ সালে বড় ধরনের পুনঃ নির্মাণ করা প্রয়োজন হয়।
প্রথমদিকে গহ্বরের ভেতর বায়ু প্রবাহ অপর্যাপ্ত ছিল। সুরঙ্গের উপরে একটি কুপ খনন করলেও তা পর্যাপ্ত তাজা বাতাস প্রদান করতে ব্যর্থ হয়। বাষ্পীয় ইঞ্জিনের কর্মীরা ও প্রায়শই অপর্যাপ্ত বায়ু সঞ্চালনের কারণে সৃষ্ট প্রচণ্ড গরম ও ধোয়ার ব্যপারে অভিযোগ করত। খন্ডকালীন সমাধান গুলো ব্যর্থ হলে কোম্পানি সুরঙ্গে বায়ু সঞ্চালনের জন্য একটি বিশাল পাখা নির্মাণ করতে বাধ্য হয়, যা ৩১০ অশ্বশক্তির (২৩০ কিলোওয়াট)  ডিজেল মোটরে  দিনে ও রাতে পরিচালিত হত। ১৯১৬ সালে তৈরি হওয়া এই পাখা ঘরটি ১৯৪৭ সালে সিজিডব্লিঊ ডিজেল ইঞ্জিনের ব্যবহার শুরু করলে পরিত্যক্ত ঘোষিত হয়।
প্রথম বিশ্বযুদ্ধের সময় শিকাগো গ্রেট ওয়েস্টার্ন ফেডারেল সরকারের অধীনে আসলে সুড়ঙ্গটিকে রক্ষার জন্য ইলিনয় ন্যাশনাল গার্ডের একটি কন্টিনজেন্ট নিয়োগ করা হয়।
সুড়ঙ্গটি ব্যবহার উপযোগী রাখতে শুধু মিলিয়ন ডলার ব্যয়ের পরিচালনা খরচ করার দুঃস্বপ্নই ছিলনা, এর হাত থেকে মুক্তি পেতে রেলপথের ব্যবস্থাপনা পরিষদকে বাধ্য হয়ে অনেক ধরনের স্কিম বিবেচনা করতে হয়েছিল। ১৯০৯, ১৯৫১, ১৯৬৪ (যে বছর নর্থ ওয়েস্টার্ন ও গ্রেট ওয়েস্টার্ন একীভূত হবার ঘোষণা করে ) সুরঙ্গের ধার দিয়ে লাইন নির্মাণ, সুড়ঙ্গটি সূর্যালোকিত করন অথবা সম্পূর্ণ নতুন ভাবে নির্মাণ এবং উন্নয়নের জন্য কৌশলপত্র চাওয়া হয়। সকল পরিকল্পনাই শেষ পর্যন্ত গ্রেট ওয়েস্টার্নের অর্থ সংকটের কারণে খুব ব্যয়বহুল প্রমাণিত হয় ।